בסד'

הסכם יחסי ממון טרום נישואין

שנערך ונחתם ב\_\_\_\_\_\_\_\_\_\_ ביום \_\_\_\_\_\_\_\_\_ לחודש \_\_\_\_\_\_\_\_ שנת \_\_\_\_\_\_

בין :

 (להלן:" בת הזוג או האישה ") מצד אחד: חנה יהודה מס' ת.ז054777602-

לבין :

 (להלן:" בן הזוג או האיש ") מצד שני: אריאלי כחול מס' ת.ז- 052194768

הואיל, ובכוונת האיש והאישה ( להלן: "הצדדים " וכן "בני הזוג ") להינשא כדמו"י ולהסדיר את חייהם המשותפים , ובכלל זה יחסי הממון ויחסים אחרים ביניהם הכל במסגרת הוראות הסכם זה.

והואיל, ובני הזוג מתכוונים לנהוג כבוד אחד כלפי משנהו וליישב חלוקי דעות ביניהם בהגינות ובדרכי נועם.

והואיל, ובני הזוג הסכימו להשתית את חיי נישואיהם על יסודות של אהבה, אחווה , שלום, שוויון, כבוד, התחשבות, הגינות ואכפתיות הדדיים.

והואיל, והצדדים מעוניינים כי על יחסי הממון שביניהם לא תחול חזקת השיתוף ו/או כוונת השיתוף /ו או הסדר איזון משאבים הקבוע בחוק יחסי ממון בין בני זוג התשל"ג 1973 אלא בהתאם ובמובחן לתנאים הרשומים בהסכם זה .

לפיכך הוסכם הוצהר והותנה בין הצדדים כדלקמן:

1. מבוא

המבוא להסכם זה מהווה חלק בלתי נפרד הימנו.

1. הצהרות הצדדים – כללי.
	1. האיש מצהיר ומסכים, כי כל נכסיה של האישה אשר נרכשו ונצברו בטרם נישואיהם ובין אלה /ו או אלה שיהיו לה בעתיד ואשר יהיו רשומים על שמה בלבד, לרבות מה שינבע מהם (רווחים, פירות, זכויות נוספות וכו') הינם ויישארו רכושה הבלעדי של האישה ויורשיה (בנותיה מנישואים ראשונים/יורשיהם, לרבות זכויות כספיות מכל מין וסוג כגון חשבונות בנק, קופ"ג תכניות חיסכון, קרנות השתלמות וכיוצא בזה שעל שמה בלבד. יובהר, כי הוצאות הקשורות בדירת האישה ברח' שמואל 35 בנתניה שכונת רמת ידין(דורה) לרבות בדרכים להשבחתה ימומנו מחשבונה הפרטי בלבד.
	2. האיש מצהיר כי אין לו ולא תהא לו כל זכות שהיא ברכושה הנפרד של האישה בין בתקופה בה הינם חיים יחדיו ובין אם ייפרדו זה מזה מכל סיבה שהיא.
	3. האישה מצהירה ומסכימה כי כל נכסיו של האיש אשר נרכשו ונצברו בטרם נישואיהם ובין אלה /ו או אלה שיהיו לו בעתיד ואשר יהיו רשומים על שמו בלבד, לרבות מה שינבע מהם ( רווחים, פירות, זכויות נוספות וכו' ) הינם ויישארו רכושו הבלעדי של האיש ובנותיו/יורשיהם, לרבות זכויות כספיות מכל מין וסוג כגון חשבונות בנק, קופ"ג תכניות חיסכון, קרנות השתלמות וכיוצא בזה שעל שמו בלבד.

יובהר, כי הוצאות הקשורות בדירת האיש ברח' אבן עזרא 4/1 ראש העין (שכונת צה"ל) אשר יתגוררו האיש והאישה לאחר נישואיהן ימומנו מחשבונו הפרטי בלבד.

* 1. האישה מצהירה כי אין לה ולא תהא לה כל זכות שהיא ברכושו הנפרד של האיש בין בתקופה בה הינם חיים יחדיו ובין אם ייפרדו זה מזה מכל סיבה שהיא.
	2. הצדדים מסכימים ומצהירים, כי כל רכוש אשר ירכוש מי המצדדים לטובתו האישית ימומנו רכישתו והוצאותיו מחשבונותיו הפרטיים של אותו צד והרכוש יירשם על שמו. כמו"כ כל רכוש אשר יקבל מי המצדדים במתנה ו/או בירושה ואשר יירשם על שמו, ימומנו הוצאותיו לרבות תשלומי משכנתא, הוצאות שיפוצים וכיוצא בזה מחשבונותיו הפרטיים של אותו צד.
	3. הצדדים מצהירים כי איש מהם לא עשה ולא נתן מצג ו/או התחייבות ו/ או הבטחה טרם נישואיהם ולחתימתם על הסכם זה וכי מעבר לקבוע במפורש במסגרת הוראות הסכם זה לא ניתנו כל התחייבות ו/או הבטחה למי מהם וכי אין ולא תהיה להם כל תביעה ו/או טענה ו/או דרישה מכל מן וסוג שהוא האחד כלפי משנהו, במהלך או בסיום החיים המשותפים למעט כאמור בהוראות הסכם זה.
	4. הצדדים מצהירים ומסכימים כי כל האמור בהסכם תקף הדדית אחד כלפי השנייה בקשור לזכויות השייכות לכ"א מהצדדים.
	5. הצדדים מצהירים ומסכימים כי, כל אחד ישא בחובותיו שנצברו עד למועד נישואיהן ואף אחד מבני הזוג לא יהא רשאי לגרום ליצירת חוב/עיקול/משכון וכדומה על רכושו של השני, ללא קבלת הסכמתו של הבן הזוג האחר מראש ובכתב.
	6. הצדדים מסכימים כי, אם אחד מבני הזוג ייקח הלוואה או התחייבות כספית על דעת עצמו, יחויב הוא לבדו בכל החובות, לרבות החובות הכספיות על מעשהו.
	7. כל אחד מהצדדים יישאר באופן בלעדי הבעלים על הרכוש ו/או הזכויות ו/או הנכסים /ו או חשבונות הבנק על כל מרכיביהם ו/או קופות הגמל מכל מן וסוג שהוא ו/או קרנות מכל מין וסוג שהוא לרבות קרנות השתלמות ו/או תכניות חיסכון מכל מין וסוג שהוא שצבר טרם ולאחר חתימת הסכם זה, באופן שרכושם, נכסיהם וזכויותיהם מכל מין וסוג שהוא הינם ו/או יהיו בבעלות הבלעדית של אותו צד שלו הם מוקנים או שעל שמו הם רשומים בלבד, ולבן הזוג האחר אין ולא תהיה כל זכויות ו/או דרישה ו/או תביעה או חלק בהם.
	8. הצדדים מצהירים, מסכימים ומתחייבים שלא לדרוש ו/או לטעון לזכות כלשהי ברכוש הנפרד של מי מהם בין בזמן נישואיהם ובין לאחר פקיעתם כתוצאה מפרידה או גירושין בחייהם.
	9. הצדדים מצהירים, מסכימים ומתחייבים שלא לדרוש ו/או לטעון לזכות כלשהי ברכוש הנפרד של מי מהם בשל פטירת חלילה מי מהם, לרבות נגד יורשי מי מהצדדים, המוציא לפועל או המנהל של עזבונו, אלא בהתאם לתנאים המפורשים הכתובים בהסכם זה אשר אינם גוברים על הוראות צוואת מי מהצדדים ככל שתהא. בהיעדר צוואה למי מהצדדים במקרה חלילה של פטירה הרי שמוסכם, כי הזכות של כל צד ברכוש הנפרד של משנהו תהא ליורשיו של המנוח.
	10. למען הסר ספק, מובהר כי האמור בהסכם זה לגבי רכוש ו/או נכסים ו/ או זכויות הצדדים יחול גם על חלפיהם של אותו רכוש ו/או נכסים ו/או זכויות ו/או על פירותיהם ו/או על כספים ו/או על רכוש ו/או על נכסים ו/או על זכויות שיתקבלו תמורתם.
	11. רכוש ו/או נכסים ו/או זכויות /ו או כספים /ו או תגמולי פנסיה ו/או זכויות מכל מין וסוג שהוא שנתקבלו בירושה /ו או במתנה אשר יתקבלו ו/או יצטברו ו/או יתווספו במהלך החיים המשותפים לרכוש ו/או לנכסים /ו או לזכויות /ו או לכספים הקיימים במועד חתימת הסכם זה יהיו שייכים אך ורק לאותו צד שלו הם יוקנו או שעל שמו הם יירשמו.
	12. למען הסר ספק מובהר כי הפרדת הנכסים תחול גם על רכוש נכסים ו/או זכויות /ו או כספים שאחד מבני הזוג קיבל במתנה ו/או ירש בעתיד אלא אם יוסכם אחרת.
	13. הצדדים מצהירים ומסכימים, כי הזכות לאיזון משאבים ולמימוש זכות איזון המשאבים מכוח החוק תוך חלוקה שווה בשווה ביניהם, תוקנה לכל אחד מהם בהתקיים אחד מן המקרים: הבאים, לפי המוקדם (להלן "- מועד הזכות לאיזון משאבים" ): בפקיעת הנישואין ( קרי - פירוד או גירושי הצדדים ולא חלילה במצב של פטירת מי המצדדים ) או בתום 180 יום מיום שהגיש אחד הצדדים תביעה לגירושין (להלן- "התביעה") נגד משנהו.
1. נכסים ששווים לא יאוזן במקרה של פקיעת נישואין כתוצאה מפרידה או גירושין ולא חלילה כתוצאה מפטירת מי מהצדדים – במובחן.
	1. הצדדים מצהירים בזאת, כי הנכסים הבאים לא יאוזנו בין הצדדים ויהיו

 בבעלותה הבלעדית של האישה בלבד ולא יש לא תהיינה זכויות כלשהן בהן

 בכל מקרה:

3.1.2. קרנות השתלמות, קרנות נאמנות, זכויות פנסיה המנוהלים ע"ש האישה.

3.1.3. חשבונות בנק, כולל קופות גמל, מט"ח, תכניות חסכון, המנוהלים ע"ש

 האישה.

3.1.4. כל זכות כספית קיימת ו/או שתירשם בעתיד ע"ש האישה לרבות גמלה

 המשתלמת על ידי המוסד לביטוח לאומי ו/או גמלה או פיצוי שנפסקו או

 המגיעים על פי חיקוק בשל נזקי גוף או מוות.

3.1.5. כל הנכסים אשר רשומים ע"ש האישה בהווה ו/או בעתיד יישארו בבעלותה

 והפרוט דלעיל אינו מהווה רשימה סופית ו/או מצומצמת.

3.2. הצדדים מצהירים בזאת, כי הנכסים הבאים לא יאוזנו בין הצדדים ויהיו

 בבעלותו הבלעדית של האיש בלבד ולאישה לא יהיו זכויות כלשהן בהם בכל

 מקרה:

3.2.1. קרנות השתלמות, קרנות נאמנות, זכויות פנסיה המנוהלים ע"ש האיש.

3.2.2. חשבונות בנק, כולל קופות גמל, מט"ח, תכניות חסכון, המנוהלים ע"ש

 האיש.

3.2.3. כל זכות כספית קיימת ו/או שתירשם בעתיד ע"ש האיש לרבות גמלה

 המשתלמת על ידי המוסד לביטוח לאומי ו/או גמלה או פיצוי שנפסקו או

 המגיעים על פי חיקוק בשל נזקי גוף או מוות.

3.2.4. כל הנכסים אשר רשומים ע"ש האיש בהווה ו/או בעתיד יישארו בבעלותו

 והפרוט דלעיל אינו מהווה רשימה סופית ו/או מצומצמת.

1. חיים משותפים
	1. הצדדים לאחר נישואיהם יתגוררו בבית הבעל בראש העין רח' אבן עזרא 4/1.
	2. במקרה של פקיעת הנישואין(קרי: פירוד או גירושין) האישה תעזוב את הבית לאלתר.
	3. במקרה של פטירת הבעל ר"ל אשר בבעלותו הדירה שבה התגוררו, תהא האישה רשאית להתגורר בדירה עד שנה, ללא כל תמורה ו/או שכר דירה ליורשי הבעל.
	4. הצדדים מסכימים ומצהירים, כי במידה ויבחרו לרכוש דירה וזאת במהלך נישואיהם באופן משותף לרבות בדרך של חלוקה שווה בכל ההוצאות הכרוכות ברכישתה, אזי כל צד מתחייב להמציא סכום כסף ראשוני שווה לסכום שיביא הצד השני (זאת בהתאם לתנאי המשכנתא ורכישת הנכס שיוצעו לצדדים) ואת יתרת התשלום ישלמו הצדדים מהלוואת משכנתא שייקחו צוותא הבנק הממשכן שיבחרו הצדדים ואשר תמומן מהחשבון המשותף לצדדים.
	5. מובהר, שבמידה ויבחרו הצדדים לרכוש דירה משותפת על פי הכללים דלעיל, תירשם הדירה על שם הצדדים בחלקים שווים בספרי המרשם הרלוונטיים וכוונת הצדדים המפורשת הינה שדירה שתירכש ע"פ תנאי הסכם זה תהא משותפת לצדדים בחלקים שווים אם וכאשר יממשו את רצונם זה.
	6. הצדדים מסכימים ומצהירים כי לאחר נישואיהם לא יפתחו חשבון בנק משותף וכל אחד ינהל את חשבונו הפרטי.
	7. מתוך מחווה של רצון טוב, האיש יפקיד לחשבונה של האישה בכל ראשון לחודש לחשבונה הפרטי סך 2000 ₪ לאחר נישואיהם וזאת האישה מנהלת את הבית לשביעות רצונו של בעלה.
	8. במקרה של פירוד קרי עזיבת האישה את הבית ו/או גירושין, תופסק ההפקדה.
	9. לאחר מיתת הבעל, באם האישה תמשיך להתגורר בבית האיש ולתחזק את הבית, ימשיכו להפקיד 2000 ₪ לחשבונה.
	10. הצדדים מצהירים ומסכימים כי ינהלו את כל הוצאותיהם המשותפות לרבות ההוצאות אשר יהיו קשורות בילדיהם מחשבונם הפרטי.
	11. הצדדים מצהירים, כי הרישום לגבי נכסי מי מהצדדים מעיד על הבעלות בנכס ולא תהיינה לצד השני תביעות ו/או דרישות בנכס הרשום ע"ש הצד השני, בכפוף לאמור בהוראות ספציפיות בהסכם זה אשר גוברות על סעיף כללי זה.
	12. למען הסר ספק יובהר כי אם חלילה יפקעו נישואי הצדדים, הרי שנכסים אשר יירכשו /ו או ייצברו במהלך החיים המשותפים באופן משותף לרבות נדל"ן מיטלטלין ו/או כספים וזכויות מכל מן וסוג יחולקו בין הצדדים שווה בשווה.
2. פרוד מרצון.
	1. מובהר מוסכם ומוצהר כי כל אחד מבני הזוג יהא רשאי, לפי שיקול דעתו ועל פי בחירתו, להפסיק את החיים המשותפים בהודעה בכתב שתימסר על כך לצד האחר (להלן: "הודעת הפירוד").
	2. מוסכם על הצדדים כי יום ההודעה ( במובחן כאשר בן הזוג המודיע לא ביטל את ההודעה ) הינו יום "פקיעת הנישואין" לכל דבר ועניין הקשור בתנאי הסכם זה ובפירוד הצדדים אם חלילה יהא.
	3. בן הזוג האחר מסכים ומתחייב כבר מעתה, כי אם וככל שתימסר לו הודעת הפירוד כאמור, לא תהיינה לו תביעות או טענות ממין וסוג כלשהו כלפי מוסר הודעת הפירוד, למעט בהקשר להמשך ביצוע הוראות הסכם זה.
	4. כמו"כ בן הזוג האחר מסכים ומתחייב כי ככל ותימסר לו הודעת הפירוד לא יסרב למתן/קבלת גט והסכמתו זו לא תהא מותנית בדבר – כל זאת במובחן (היעדר העלאת תנאי כזה או אחר) רק בעניין מסירת/קבלת הגט ומבלי לגרוע מהזכות של כל צד ע"פ תנאי הסכם זה.
3. שיקום הנישואין.
	1. מקבל ההודעה רשאי לבקש לשקם את הנישואין בעזרת גורם מקצועי מוסכם (להלן: "המסייע לשיקום הנישואין").
	2. בהעדר הסכמה בין בני הזוג בבחירת המסייע לשיקום הנישואין ימונה המסייע לשיקום הנישואין על ידי מי מטעם "האגודה הישראלית לטיפול במשפחה ובנישואין ולחינוך בחיי משפחה" או כל ארגון אחר אשר יבחרו בו הצדדים באותה עת.
	3. בני הזוג מתחייבים להופיע בפני המסייע לשיקום הנישואין לכל הפחות למשך 5 פגישות .
4. סיום הנישואין.
	1. "סיום הנישואין" משמעו: סיום הנישואין שבין בני הזוג כדת משה וישראל, ללא קשר וללא התניה בכל צורה או דרך שהיא בנושאים אחרים הנלווים או הקשורים לסיום הנישואין. (להלן: ''עניינים אחרים''). למען הסר כל ספק מובהר, כי אחד מהצדדים שמסכים לסיום הנישואין כדת משה וישראל, אפילו אינו מסכים לתנאים או לדרישות בעניינים האחרים, לא ייחשב כמי שמסרב לסיום הנישואין.
	2. מוסכם על הצדדים כי הסמכות העניינית לדון בנושאים הקשורים במימוש הסכם זה חלילה בפרידתם, איזון וחלוקת הרכוש המשותף /ו או כל עניין הקשור בפירוק הנישואין - תהא נתונה לבימ"ש לענייני משפחה האזורי או לבית הדין הרבני ע"פ מקום מגורי הצדדים.
	3. יובהר, כי אין בוויתורה של האישה דלעיל מלפטור את האיש מהתחייבויותיו שע"פ הסכם הכתובה לפיהם עליו לכבד ולהוקיר את האישה, לדאוג למזונותיה ובגדיה ולחיות עמה חיי אישות כל עוד הנישואים תקינים ולא פקעו.
5. שמירת זכויות
	1. למעט האמור לעיל במפורש, אין בהסכם זה כדי לפגוע בזכויות האיש ו/או האישה ו/או הילדים /ו או בכל סעד אחר העומד לרשות מי מבני הזוג ו/או בחלוקת הרכוש של בני הזוג, כמתחייב על פי דין ו/או על פי הסכם שנחתם ביניהם ו/או על פי מנהג המדינה.
	2. אין בנקיטת הליכים משפטיים כדי לגרוע מן האמור בהסכם זה.

 \_\_\_\_\_\_\_\_\_ \_\_\_\_\_\_\_\_\_\_

1. תוקף.
	1. הצדדים מבקשים לאשר הסכם זה כהסכם ממון ומסכימים כי הסכם זה יוגש כדין לאימות בפני\_\_\_\_\_\_\_\_\_\_\_\_\_\_\_\_\_\_ .
	2. בני הזוג מסכימים, כי במקרה שחלק כלשהו מהסכם זה יפסל, יושמט, יקבע שאינו תקף, לא יוכל להתבצע או לא יוכל להיות מוצא אל הפועל, הרי דבר זה לא יפגע בתוקף שאר חלקי ההסכם והם יעמדו בתוקפם המלא.
	3. הימנעות או שיהוי או עיכוב של מי מבני הזוג מלתבוע ו/או לפעול למימוש זכות המוקנית לו על פי הסכם זה אין בה משום ויתור או מחילה על כל זכות כאמור, אלא אם נעשו הוויתור או המחילה בכתב.

1. הפרות וסעדים

על הסכם זה והפרתו יחולו הוראות חוק החוזים (תרופות בשל הפרת חוזה) התשל"א 1970.

1. גישור.

 כל חילוקי הדעות שיתגלעו בין הצדדים לגבי ביצועו , הפרתו או פרשנותו של הסכם זה יימסרו להכרעתו של שאי מקצוע אשר ייבחר בהסכמת הצדדים ואשר יכהן כמגשר בין הצדדים (להלן: "המגשר").

1. שונות.
	1. הצדדים מצהירים כי קראו את תוכן הסכם זה, הבינו את משמעותו והם חותמים עליו מרצון טוב וחופשי ובהכרה מלאה ומתחייבים לכבד את האמור בו.
	2. כל שינוי ו/או תוספת להסכם יהיה תקף רק אם נעשה בכתב ונחתם ע"י שני הצדדים ואושר ע"י \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
	3. הסכם זה כולל וממצה את המוסכם בין הצדדים וכל הבטחה ו/או מצג ו/או התחייבות /ו או הסדר ו/או הסכם שנעשו, אם נעשו טרם למועד חתימת הצדדים ע"פ הסכם זה בטל ומבוטל..
	4. הסכם זה משקף את מלוא המוסכם בין הצדדים. אין כל מצגים, ערובות, הבטחות, התחייבויות או הסכמים אחרים, בעל פה או אחר, זולת האמור בהסכם זה.
	5. הצדדים מתחייבים הדדית לבצע, להצהיר, ולהמציא כל מסמך, ולנקוט בכל פעולה, הנחוצים, מועילים או מומלצים לשם מימוש מטרות הסכם זה, וזאת על פי דרישתו של הצד השני..
	6. יובהר, כי הוראות הסכם זה יחולו אך ורק במידה ויפקעו נישואי הצדדים כתוצאה מפרידה ו/או גירושין בחייהם. הוראות ההסכם לא יחולו בפטירת מי מהצדדים.
	7. ויתר צד אחד למשנהו על הפרת אחד מתנאי הסכם זה, לא ייראה ויתור ההפרה כוויתור על עצם ההתחייבות.
	8. הצדדים מסכימים, כי אם איזה חלק או סעיף בהסכם זה ילקה בחסר או ימצא פסול, לא ישפיע הדבר על שאר החלקים בהסכם זה והם יישארו עומדים בתקפם, שרירים וקיימים.
	9. כל שינוי של הסכם זה, כולו או מקצתו, ייעשה אך ורק בכתב ובאישור הערכאה המוסמכת.

ולראיה באו הצדדים על החתום במקום ובמועד הנקובים לעיל